Richard: "Každú nedeľu počas omše vo vrakuňskom kostole v Bratislave odstavujú vodiči svoje auta na cyklistickom chodníku. Niekoľkokrát som volal mestskú políciu v Ružinove, samozrejme bezvýsledne.
Budovanie cyklotrás nie je zadarmo, takto sú to však vyhodené peniaze. Nehovoriac o tom, že cyklisti musia autá obchádzať jazdou v jazdnom pruhu pre autá. V tomto mieste je to obzvlášť nebezpečné, pretože na tomto mieste je potrebné dať prednosť autám, ktoré prichádzajú od kruhového objazdu. Navyše sa tento pruh pripája na hlavný vo veľmi ostrom uhle.
Na druhej strane cesty pri futbalovom štadióne pred teplárňou (posledná fotka) odstavujú autá na cyklistickom chodníku priebežne počas celého týždňa."
Spýtajte sa aj vy. Skúste poradňu alebo píšte na email@example.com
((foto))
Parkovali aj v križovatke
V zákone o cestnej premávke sa píše, že vodič nesmie zastaviť a ani stáť na cestičke pre cyklistov. A to ani v prípade, že nemá kde v okolí zaparkovať legálne.
Niektoré odfotené autá však neparkujú len na cestičke pre cyklistov. Stoja aj v križovatke, čo takisto nie je povolené.
Zaparkované autá vytláčajú cyklistov do premávky medzi motorové vozidlá a zvyšujú tak riziko havárie. Zároveň obmedzujú plynulosť cestnej premávky.
Vodiči, ktorí zaparkovali autá na fotkách, riskujú pokutu do 60 eur na mieste a odťah.
Vozidlá na poslednej fotografii porušili ešte jeden predpis. Stáli na mieste platnosti značky Zákazu zastavenia. Táto značka platí nielen na vozovke, ale po celej šírke cesty. Aj na chodníku, či na cestičke pre cyklistov.
Policajti nesmú ignorovať porušovanie pravidiel
Policajti a ani mestskí nesmú podľa predpisov ignorovať porušovanie zákona a teda ani dopravných pravidiel.
Porušovaní pravidiel parkovania je však toľko, že by okrem trestania nesprávneho zastavenia alebo státia vlastne ani nič iné nerobili.
Je pochopiteľné, ak si nejaké to nesprávne parkovanie policajti "nevšimnú". Nie je to však ospravedlnením ignorovania povinností. A to ani v situácii, keď odhaliť vodiča nesprávne zaparkovaného auta nie je jednoduché.
Najmä, ak zaparkované vozidlá obmedzujú premávku cyklistov. Predpokladáme, že by policajti reagovali inak, ak by zaparkované autá zablokovali jazdný pruh.
Kliknite sem a pridajte priestupok na mapu